Luis Mariano Montemayor

**Luis Mariano Montemayor** (født 1956) er en argentinsk katolsk erkebiskop og diplomat for Den hellige stol.
## Liv og virke
### Prest
Luis Mariano Montemayor ble presteviet for erkebispedømmet Buenos Aires 15. den november 1985 av erkebiskopen av Buenos Aires, kardinal Juan Carlos Aramburu.

Etter å ha tatt doktorgrad i kirkerett begynte han den 1. juli 1991 sin tjeneste i det pavelige diplomati og ble postert til nuntiaturene i Etiopia, Brasil og Thailand.

### Titulærerkebiskop, apostolisk nuntius til Senegal, Kapp Verde, Guinea-Bissau, apostolisk delegat til Mauritania
Den 19. juni 2008 utnevnte pave Benedikt XVI ham til titulærerkebiskop av *Illici* og utnevnte ham til apostolisk nuntius til Senegal og Kapp Verde, samt apostolisk delegat til Mauritania. Han ble ordinert til biskop den 6. august samme år av sekretæren for avdelingen for forholdet til statene i Statssekretariatet, erkebiskop Dominique Mamberti; medkonsekratorer var biskopen av San Rafael, Eduardo Maria Taussig, og erkebiskopen av Buenos Aires, Jorge Mario Bergoglio. Den 17. september 2008 ble Luis Mariano Montemayor også apostolisk nuntius til Guinea-Bissau.

### Nuntius til Den demokratiske republikk Kongo
Pave Frans utnevnte ham til apostolisk nuntius i Den demokratiske republikk Kongo den 22. juni 2015.

### Nuntius til Colombia
Den 27. september 2018 utnevnte pave Frans ham til apostolisk nuntius i Colombia.

### Nuntius til Irland
Den 25. februar 2023 ble han utnevnt til apostolisk nuntius i Irland. Han presenterte sin akkreditiver til president Michael D. Higgins den 11. mai 2023.

Han meddelte i 2024 at kirken i Irland ville gjennomgå reorganisering: *«Til den rettr tid, og etter nøye vurdering og konsultasjon, kan de nåværende bispedømmene [[Tuam]] og [[Killala]] på den ene side, og [[Elphin]] og [[Achonry]] på den andre, bli styrt av én biskop i hvert tilfelle, akkurat som bispedømmene [[Galway]] og [[Clonfert]] i dag styres av én biskop. Hvis denne prosessen utvikler seg ytterligere, kan de tilknyttede bispedømmene slå seg fullstendig sammen under deres biskop, og på denne måten vil de seks bispedømmene i Tuam-provinsen til slutt bli tre.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Kardinal Dominique François Joseph Mamberti (1952- ) *2002 
* Erkebiskop *Luis Mariano Montemayor* (1956- ) *2008

## Referanser